Atbaši
Atbaši (kirg. Атбашы) – kalnagūbris Kirgizijoje, Naryno srityje, Tianšanio kalnų sistemos vidinėje dalyje. Skiria Atbaši dubumą šiaurėje nuo Čatyr Kiolio dubumos ir Aksajaus syrto pietuose. Ilgis 135 km, aukštis iki 4786 m. Sudarytas iš paleozojaus metamorfinių skalūnų, klinties, smiltainio, granito, sienito. Būdingas aukštikalnių reljefas. Plyti subalpinės ir alpinės pievos. Yra ledynų (bendras plotas 150 km²).